ก่อนที่จะตัดสินใจซื้อ หรือ ขายกองทุน LTF และ RMF สิ่งที่ต้องดูจริงๆ คืออะไร
A. เงินเกษียณ
B. เงินลงทุนระยะยาว
C. การคำนวณภาษี
D. กระแสเงินสดและวัตถุประสงค์ในการซื้อกองทุน
คำตอบได้แก่ D.  เพราะว่า เพราะก่อนที่จะตัดสินใจ ซื้อ หรือ ขาย กองทุน LTF และ RMF สิ่งที่ต้องดูจริงๆ คือ กระแสเงินสดที่มี และวัตถุประสงค์ในการซื้อกองทุน มันคือเคล็ดลับที่แท้จริงในการวางแผนภาษีและสร้างความมั่งคั่งให้กับตนเอง เพราะวัตถุประสงค์ที่ถูกต้อง พ่วงด้วยสิทธิประโยชน์ทางภาษี และกระแสเงินสดหมุนเวียนที่เพียงพอ ทำให้มีชีวิตที่ดีขึ้น

แนวคิดในเรื่องของการซื้อกองทุน LTF และ RMF เพื่อวางแผนภาษี


1. ดูอัตราภาษีที่เสีย และ ความต้องการประหยัดภาษี
สิ่งที่คนส่วนใหญมองข้ามไป นั่นคือ “การคำนวณภาษี” เพราะว่าไม่รู้เลยว่าเสียภาษีเท่าไร ในอัตราไหน และต้องการประหยัดหรือไม่ เช่น นายเก่าอาจจะเลือกเสียภาษีที่ 7,500 บาทต่อปี (นายเก่ามีเงินได้สุทธิ 300,000 บาท และเสียภาษีสูงสุดในฐาน 5%) ซึ่งพอใจแล้วหากจะต้องมาซื้อ LTF หรือ RMF เพื่อประหยัดภาษี ในขณะที่นายใหม่ อาจจะพยายามทุกวิธีเพื่อประหยัดภาษี เนื่องจากเสียภาษีถึง 365,000 บาท (นายใหม่มีเงินได้สุทธิ 2,000,000 บาทและเสียภาษีสูงสุดในฐาน 25%) ในกรณีที่นายเก่าและนายใหม่ซื้อ LTF หรือ RMF ในจำนวนที่เท่ากัน คือ 10,000 บาท นายเก่าจะประหยัดภาษีได้เพียง 500 บาท ในขณะที่นายใหม่จะประหยัดภาษีได้สูงถึง 2,500 บาท ซึ่งความคุ้มค่าที่แตกต่างกันก็มีผลต่อการตัดสินใจเช่นเดียวกัน


2. ดูว่าต้องการใช้เครื่องมือไหนในการประหยัดภาษี
ในจำนวนเงินที่เท่ากัน การซื้อ LTF กับ RMF นั้นตอบโจทย์ที่ต่างกัน โดย LTF เป็นเครื่องมือในการลงทุนระยะยาว ในขณะที่ RMF เป็นเครื่องมือในการลงทุนระยะยาวกว่าเพื่อสำรองเงินไปจนถึงเกษียณ ดังนั้น ต้องรู้ก่อนว่า ต้องการอะไร ก่อนจะถามว่าซื้ออะไร มาถึงตรงนี้ก็ต้องถามตัวเองต่อไปว่า แล้วต้องการอะไรบ้าง เงินเกษียณ หรือ เงินลงทุนระยะยาว หรือต้องการทั้งสองอย่าง ซึ่งกูรูการเงินส่วนใหญ่ก็มักจะบอกว่าให้ลงทุน RMF ก่อน เพื่อวางแผนเกษียณซึ่งเป็นเป้าหมายหลักของชีวิตก่อน แล้วเหลือเท่าไรค่อยมาลง LTF แต่ความเป็นจริง LTF มีจำนวนคนลงทุนเยอะกว่ามากๆ อาจจะเป็นเพราะ ระยะเวลาที่สั้น กระชับ ฉับไว และเสี่ยง หรือไม่ก็บางคนบอกว่า ขอเลือกลง LTF เพื่อประหยัดภาษีดีกว่า เพราะว่ายังไงก็ขายได้ไวกว่า และรู้ว่าเสี่ยงก็คงต้องขอลอง ซึ่งนี่คือเหตุผลใครเหตุผลมัน แต่ขอให้เหตุผลนั้นเป็นเหตุผลของตนเอง


3. ตัดสินใจแล้วอย่าทำผิดเงื่อนไขภาษี
มีคำกล่าวครับว่า “ทุกๆ การตัดสินใจนั้นถูกต้องเสมอ” ดังนั้นถ้าหากตัดสินใจแล้ว สิ่งสุดท้ายคือการปฎิบัติตามเงื่อนไขให้ถูกต้อง เงื่อนไขทางกฎหมายของ LTF และ RMF ก็เยอะ ทำตามให้ครบก็ถือว่าน่าพอใจแล้ว
ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน